Інстытут тэхнічнай цеплафізікі НАН Украіны

**Інстытут тэхнічнай цеплафізікі НАН Украіны** — навукова-даследчая ўстанова ў складзе Аддзялення энергетыкі і энергетычных тэхналогій Нацыянальнай акадэміі навук Украіны, займаецца навуковымі даследаваннямі ў галіне цеплафізічных даследаванняў цеплаэнергетычнага абсталявання з выкарыстаннем традыцыйных, узнаўляльных і альтэрнатыўных крыніц энергіі і распрацоўкі метадаў павышэння яго эфектыўнасці, надзейнасці і экалагічнай бяспекі; тэорыі цепламасаабмену і яе прымянення для павышэння эфектыўнасці цеплаабменных працэсаў і выкарыстання ў машынах і прыборах новай тэхнікі; тэорыі цепла- і рэчывапераносу для павышэння энергаэфектыўнасці існуючых і распрацоўкі прынцыпова новых рэсурсазберагальных цеплатэхналогій; тэорыі вымярэння цеплавых велічынь і стварэнне новых цеплафізічных прыбораў і сістэм для кантролю стану тэхнічных аб’ектаў і тэхналогій.

## Гісторыя 
У траўні 1947 г. рашэннем Савета Міністраў Украінскай ССР *Інстытут энергетыкі АН УССР* (створаны ў 1939 годзе ў г. Харкаў) быў рэарганізаваны ў два самастойных ў два самастойных інстытута: *Інстытут электратэхнікі* і *Інстытут цеплаэнергетыкі АН УССР*. З 1964 года — **Інстытут тэхнічнай цеплафізікі**. Пастановай Бюро Прэзідыума АН УССР ад 07.04.1988 г. № 138 на базе Аддзялення праблем пераўтварэння і выкарыстання электраэнергіі Інстытута электрадынамікі АН УССР, аддзяленняў сістэмных даследаванняў у энергетыцы і высокатэмпературнага пераўтварэння энергіі Інстытута праблем мадэлявання ў энергетыцы АН УССР і Комплексу цепламетрыі ў энергетыцы Інстытута тэхнічнай цеплафізікі АН УССР быў створаны *Інстытут праблем энергазберажэння АН УССР* з адмысловым канструктарска-тэхналагічным бюро з эксперыментальнай вытворчасцю.

## Навуковыя школы 
* Інтэнсіўныя працэсы канвектыўнага цеплаабмену і гідрадынаміка ва ўмовах, характэрных для цеплаэнергетычнага абсталявання
* Цеплаабмен і гідрадынаміка параўтварэння ў працэсах і апаратах энергетыкі і новай тэхнікі
* Горная цеплафізіка
* Навуковыя асновы кіравання працэсамі цепламасаабмену і стварэння энергазберагальных тэхналогій і абсталявання для розных галін народнай гаспадаркі
* Навуковыя асновы цеплафізічных вымярэнняў

## Структура 
* Аддзел цепла- і масаабмену у цеплавых тэхналогіях
** Лабараторыя цепламасаабменных працэсаў і абсталявання
* Аддзел высокатэмпературнай тэрмагазадынамікі
** Лабараторыя мадэлявання працэсаў цепламасаабмену ў энергетычных і цеплатэхнічных аб’ектах
* Аддзел цеплафізічных асноў энергазберагальных тэхналогій
* Аддзел цепламасаабмену і гідрадынамікі ў элементах цеплаэнергетычнага абсталявання
** Лабараторыя працэсаў і тэхналогій цеплазабеспячэння
** Лабараторыя цепламасаабмену ў шматкампанентных дысперсных сістэмах
* Аддзел цеплафізікі энергаэфектыўных цеплавых тэхналогій
* Аддзел цеплафізічных праблем сістэм цеплазабеспячэння
** Лабараторыя цеплафізічных праблем біяэнергетыкі
** Лабараторыя цеплафізічных працэсаў у кацельнях
* Аддзел цепла- і масаабмену у дысперсных сістэмах
** Лабараторыя «Цеплафізіка імпульсных працэсаў у дысперсных сістэмах»
** Лабараторыя гігратэрмічных працэсаў
** Лабараторыя цеплафізічных асноў дысперсна-імпульснага ўводу энергіі ў неаднародныя асяроддзі
* Лабараторыя тэрмаметрыі

## Спасылкі 
* Сайт інстытута

Катэгорыя:Нацыянальная акадэмія навук Украіны